Chennai Stadium
నేడు చెన్నైలో చివరి టెస్టు
చెన్నై: ఇంగ్లండ్‌తో చివరి వన్డే టెస్టు మ్యాచ్‌ నేడు చెన్నైలో జరుగబోతుంది.కాగా మరో విజయం సాధించాలని కోహ్లీ సేన చూస్తుంది. నగరంలోని చిదంబరం స్టేడియంలో ఆరంభం కానున్న చివరి దైన అయిదవ టెస్టులో ఇరు జట్లు తలపడనున్నాయి. కాగా ఉదయం 9.30 గంటలకు టీమిండియా,ఇంగ్లండ్‌ల మధ్య టెస్టు ఆరంభం కానుంది.అయితే వరుస నాలుగు టెస్టులను చూస్తే తొలి టెస్టు మినహా మిగతా మ్యాచ్‌ల్లో టీమిండియా హవానే కొనసాగింది. కాగా ఆతిథ్య ఇంగ్లండ్‌ జట్టుకు ఎటువంటి అవకాశం ఇవ్వని కోహ్లీ సేన ఘనమైన విజయాలను నమోదు చేసుకుంది.
ఈ నాలుగు టెస్టుల్లో మూడుసార్లు టాస్‌ ఓడిపోయిన కోహ్లీ సమిష్టిగా సత్తా చాటి ఇంగ్లండ్‌కు షాకిచ్చింది.ఈ నేపథ్యంలో రెట్టించిన ఉత్సాహంతో భారత్‌ బరిలోకి దిగుతుండగా కనీసం ఒక్క మ్యాచ్‌ గెలిచి పరువు నిలుపు కోవాలనే యోచనలో ఇంగ్లండ్‌ పోరుకు సన్నద్ధమవుతుంది.చెన్నైలో ఇప్పటి వరకు 31 టెస్టు మ్యాచ్‌లు జరగగా అందులో భారత్‌ 13 మ్యాచ్‌ల్లో గెలిచి 11 మ్యాచ్‌లు డ్రా చేసుకుంది. ఇందులో ఆరు మ్యాచ్‌ల్లో పరాజయం చెందింది. ఒక మ్యాచ్‌ టైగా ముగిసింది. ఇదిలా ఉంచితే ఇక్కడ భారత్‌-ఇంగ్లండ్‌ జట్ల మధ్య ఎనిమిది టెస్టులు జరిగాయి.అందులో భారత్‌ నాలుగు మ్యాచ్‌ల్లో గెలవగా,ఒక మ్యాచ్‌ను డ్రా చేసుకుంది.కాగా మిగతా మూడు మ్యాచ్‌ల్లో పరాజయం చెందింది.ఇరు జట్లు మధ్య 2008లో చివరి టెస్టు జరుగగా అందులో భారత్‌ ఆరు వికెట్ల తేడాతో విజయం సాధించింది. కాగా ఈ స్టేడియంలో 2013లో ఆస్ట్రేలియా తో చివరిసారి భారత్‌ తలపడింది.
అక్కడ కూడా భారత్‌నే విజయం వరించింది.ఆ మ్యాచ్‌లో భారత్‌ ఎనిమిది వికెట్ల తేడాతో విజయం సాధించింది. ఇప్పటికే సిరీస్‌ను దక్కించుకోవ డంతో ఎంతో కాలం నుంచి టెస్టు ఆరంగేట్రం కోసం ఎదురుచూస్తున్న టాపార్డర్‌ ఆటగాడు మనీష్‌ పాండేకు ఇంగ్లండ్‌తో చివరి టెస్టులో అవకాశం దక్కనున్నట్లు పరిస్థితులు తెలియ జేస్తున్నాయి. గత టెస్టులో మనీష్‌ పాండేకు జట్టు ప్రాబబుల్స్‌లో చోటు కల్పించినా తుది జట్టులో ఆడే అవకాశం దక్కలేదు.అజింక్యా రహానేకు విశ్రాంతినివ్వడంతో మనీష్‌పాండేకు స్థానం దక్కుతుందని భావించారు.
కాగా కరుణ్‌ నాయర్‌కు మరోసారి తుది జట్టులో అవకాశం ఇవ్వడం ద్వారా మనీష్‌ను పక్కకు పెట్టక తప్పలేదు.ఇంగ్లండ్‌కు చెందిన అండర్సన్‌ గాయం కారణంగా టెస్టు నుంచి దూర మయ్యాడు. కాగా ఈ సిరీస్‌లో రెండు టెస్టు మ్యాచ్‌లు ఆడిన కరుణ్‌ 4 పరుగులు,13 పరుగులతో తీవ్రంగా నిరాశపరిచాడు.దీంతో మనీష్‌ పాండే ఎంపిక సుమారు ఖరారైనట్లు కనిపిస్తుంది.తుది జట్టు: కోహ్లీ (కెప్టెన్‌),కెఎల్‌ రాహుల్‌,మురళీ విజ§్‌ు,పుజారా,మనీష్‌ పాండే,పార్ధీవ్‌ పటేల్‌,అశ్విన్‌,జడేజా,జయంత్‌ యాదవ్‌,భువనేశ్వర్‌కుమార్‌,ఉమేష్‌ యాదవ్‌.